Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko interpelazioa, eskola-adineko ikasleen hezkuntza-beharrizanei erantzun egokia emateko beharrezkoak diren hezkuntza-ikaspostuen inguruko planifikazio eta neurriei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2023ko urtarrilaren 16an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Pedro González Felipe jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Nafarroako joera demografikoaren arabera, datozen urteetan jaiotzak nabarmen murriztuko dira, eta, horren ondorioz, nabarmen aldatuko dira eskola-adineko ikasleen hezkuntza-premiei erantzun egokia emateko beharko diren ikaspostuak. Horri gehituta azken legegintzaldi honetan sare publikoan nabarmen igo dela irakasleen kopurua, uste dugu ezinbestekoa dela datorren hamarkadarako irakasle-beharrizanei buruzko plan estrategiko bat ezartzea. Hori dela-eta, Nafarroako Gobernua interpelatzen dugu jakiteko planifikazio hori ba ote dagoen, eta horren exekuziorako neurrien eta epeen berri izateko.

Iruñean, 2023ko urtarrilaren 10ean

Foru parlamentaria: Pedro González Felipe